
	EVA (če se akt objavi v Uradnem listu RS)

	GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Informacija o udeležbi ministrice za notranje zadeve Republike Slovenije mag. Tatjane Bobnar na drugi regionalni  ministrski konferenci Sarajevski migracijski dialog, Bosna in Hercegovina, 19. in 20. september 2022 – predlog za obravnavo

	1. Predlog sklepov vlade:

	
Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 55/09 Odl.US: U-I-294/07-16, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na ……seji dne …... sprejela naslednji sklep: 

1. Vlada Republike Slovenije je sprejela Informacijo o udeležbi ministrice za notranje zadeve Republike Slovenije mag. Tatjane Bobnar na drugi regionalni ministrski konferenci Sarajevski migracijski dialog, Bosna in Hercegovina, 19. in 20. september 2022.



Barbara Kolenko Helbl 
 generalna sekretarka


Priloga:
· Informacija o udeležbi ministrice za notranje zadeve Republike Slovenije mag. Tatjane Bobnar na drugi regionalni ministrski konferenci Sarajevski migracijski dialog, Bosna in Hercegovina, 19. in 20. september 2022

Vročiti:
· Ministrstvu za notranje zadeve
· Ministrstvo za zunanje zadeve


	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	-	mag. Kristina Kham, vodja Službe za evropske zadeve in mednarodno sodelovanje, Ministrstvo za notranje zadeve Republike Slovenije

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Ministrica za notranje zadeve mag. Tatjana Bobnar se bo 19. in 20. septembra 2022 udeležila druge  regionalne ministrske konference Sarajevski migracijski dialog, ki jo organizira ministrstvo za varnost Bosne in Hercegovine. Namen konference je krepitev sodelovanja in partnerstva v regiji, še posebej izmenjave informacij in izkušenj, pomembnih za učinkovito upravljanje migracij. Na konferenco so vabljeni ministri držav Zahodnega Balkana, nekaterih držav članic EU ter predstavniki inštitucij EU, mednarodnih in regionalnih organizacij ter drugih zainteresiranih partnerjev. Ministrica mag. Bobnar bo na konferenci sodelovala kot uvodna razpravljavka v razpravi o sodelovanju in o možnostih krepitve koordinacije pri upravljanju migracij.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR: /
(Samo če izberete DA pod točko 6.a.)/

	7.b Predstavitev ocene finančnih posledic pod 40.000 EUR: 
Potrebna finančna sredstva za stroške udeležbe so zagotovljena v okviru materialnih stroškov Ministrstva za notranje zadeve.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	10. Pri pripravi gradiva so bile upoštevane zahteve iz Resolucije o normativni dejavnosti:
	DA

	11. Gradivo je uvrščeno v delovni program vlade:
	NE

	
                         mag. Tatjana Bobnar
                         ministrica


PRILOGA 1	


Informacija o udeležbi ministrice za notranje zadeve Republike Slovenije mag. Tatjane Bobnar na drugi regionalni ministrski konferenci Sarajevski migracijski dialog, Bosna in Hercegovina, 19. in 20. september 2022 

1. Namen srečanja:

Ministrstvo za varnost Bosne in Hercegovine bo v Sarajevu 19. in 20. septembra 2022 organiziralo drugo regionalno ministrsko konferenco Sarajevski migracijski dialog.

Namen konference je krepitev sodelovanja in partnerstva v regiji, še posebej izmenjave informacij in izkušenj, pomembnih za učinkovito upravljanje migracij. Na konferenco so vabljeni ministri držav Zahodnega Balkana in nekaterih držav članic EU. Vabljeni so tudi predstavniki inštitucij EU, mednarodnih in regionalnih organizacij ter drugih zainteresiranih partnerjev.

2. Program srečanja:

Srečanje se bo začelo 19. septembra 2022 z neformalno večerjo članov delegacij. Delovni del srečanja bo potekal 20. septembra 2022 in bo namenjen razpravi o upravljanju z migracijami, nadzoru in upravljanju meja ter izzivih, ki jih prinašajo migracije. 

3. Obrazložitev:

Ministri bodo na konferenci razpravljali o zaključkih prve regionalne ministrske konference Sarajevski migracijski dialog, ki je potekala novembra 2021. Pri tem se bodo osredotočili predvsem na aktualne izzive na področju upravljanja migracij. 

Sledila bo razprava o sodelovanju in koordinaciji pri upravljanju migracij, vodilih na področju vračanja in strategije ponovnega sprejema ter boju proti trgovini z ljudmi in tihotapljenju ljudi.

Ministrica mag. Bobnar bo na konferenci sodelovala kot uvodna razpravljavka v razpravi o sodelovanju in o možnostih krepitve koordinacije pri upravljanju migracij. 

Pri razpravi o upravljanju migracij in s tem povezanimi izzivi je treba upoštevati naravo in razsežnost izzivov, s katerimi se ne zgolj EU, ampak celotna regija Zahodnega Balkana sooča na tem področju. 

Na eni strani se tako soočamo s konflikti, ki so samo v obdobju zadnjega leta povzročili, da milijoni ljudi že zdaj iščejo zaščito v EU (Ukrajina, Belorusija, Afganistan), na drugi strani pa imamo na globalni ravni dejavnike, ki bodo tudi v prihodnje vplivali na povečan obseg nezakonitih migracij. Ti so na primer podnebne spremembe, ekonomski vplivi in geopolitična situacija. Regionalno gledano je velik faktor potega nezakonitih migracij po balkanski poti tudi ugoden vizumski režim v Srbiji za državljane določenih tretjih držav (npr. Kuba, Indija, Burundi), kar državo postavlja med pomembne tranzitne države, saj predstavlja vstopno točko na Zahodni Balkan, od koder migranti potujejo v EU. Republika Slovenija je tako visoko na lestvici med državami članicami EU po številu prošenj za mednarodno zaščito na prebivalca.

Ker je nemogoče vse izzive predvideti časovno in lokacijsko, sta sodelovanje, izmenjava informacij in koordinacija pri načrtovanju ukrepov za upravljanje z migracijami pomembnejša kot kadarkoli. Predvideni ukrepi morajo biti dovolj raznoliki, da bodo lahko naslovili tako izzive kot priložnosti na področju migracij v naši regiji, predvsem pa da jih bo mogoče uporabiti za različne prihajajoče situacije. Za dosego slednjega seveda ne gre brez trdnih partnerstev, zato Republika Slovenija pozdravlja načrtovano razpravo o krepitvi sodelovanja in partnerstev v regiji Zahodnega Balkana.

Pri tem je osrednjega pomena krepitev partnerstev s ključnimi državami izvora in tranzita, ki morajo slediti pristopu po meri. Pomembna je predvsem krepitev aktivnosti na področju vračanja in ponovnega sprejema, še vedno aktualna tema pa seveda ostaja reforma azilnega sistema. V zadnjih letih je bilo na ravni EU oblikovanih veliko orodij in politik za spopadanje z migracijskimi izzivi, pri čemer pa ključno vprašanje ostaja prav njihova koordinacija in polna implementacija. Zato je treba najti način, kako vsa ta orodja povezati in ne ustvarjati nova ter se tako izogniti podvajanju.

Slovenija si bo še naprej prizadevala za krepitev regijskega in bilateralnega sodelovanja, tudi z izmenjavo informacij in izkušenj, pomembnih za učinkovito upravljanje migracij. Udeležba ministrice mag. Bobnar na konferenci bo še okrepila dosedanje dobro sodelovanje z državami v regiji. Srečanje bo tudi priložnost za različne bilateralne pogovore med udeleženci.

4. Delegacija Republike Slovenije:
· mag. Tatjana Bobnar, ministrica za notranje zadeve,
· dr. Branko Lobnikar, državni sekretar, Ministrstvo za notranje zadeve,
· Simona Zavratnik, sekretarka, Kabinet ministrice, Ministrstvo za notranje zadeve,
· Suzana Ivanović, sekretarka, Kabinet ministrice, Ministrstvo za notranje zadeve,  
· Jože Senica, pomočnik generalnega direktorja Policije, Policija, Ministrstvo za notranje zadeve.

